FIL-QORTI TAL-MAGISTRATI TA' MALTA MAGISTRAT DR FRANCESCO DEPASQUALE Seduta ta' nhar il-Hamis tlieta (3) ta' Dicembru 2015 Rikors Numru 169/15 FDP Fl-atti ta' l-Ittra Ufficjali 947/15 Fl-ismijiet Reuben Zammit Pace (ID 588503M) ghan-nom u in rapprezentanza tas-socjeta Automated Revenue Management Services Ltd vs Godwin Pace Sari (ID 601044M) Il-Qorti:- Rat ir-rikors ippresentat fil-21 ta' Mejju 2015 fejn ir-rikorrenti, filwaqt illi ghamel referenza ghall- Ittra Ufficjali fuq imsemmija ippresentata fit 30 ta' April 2015 u lilu notifikata fis-6 ta' Mejju 2015 mibghuta a tenur ta' l-Artikolu 466 tal-Kap 12 tal-Ligijet ta' Malta talab lill-Qorti tiddikjara l- pretensjonijiet tas-socjeta Automated Revenue Management Services Limited bhala infondati fil- konfront tieghu u dana ghar-ragunjiet segwenti: preliminarjament, ghax is-socjeta ARMS Limited ma tistax taghmel uzu minn dak pprovdut fl-Artikolu 466 tal-Kap 12 stante illi ma huwiex applikabbli ghaliha; preliminarjament ukoll, ghax Charmaine Pace Sari ma gietx inkluza fil-proceduri odjernu u ghalhekk tali proceduri kienu nulli, stante illi l-Qorti Civili (Sezzjoni Familja) ordnat illi l-istess Charmaine Pace Sari kellha thallas il-kontijiet tad-dawl u ilma; fil-meritu, ir-rikorrenti kien kostrett illi jitlaq mid-dar matrimonjali f'April 2011 u di fatti, fit 2 ta' Mejju 2011 ir-rikorrent kien hallas l-konijiet kollha pendenti, u wara dakinhar kienet Charmaine Pace Sari illi kellha thallas il-kontijiet tad-dawl u ilma. Ra ir-risposta tas-socjeta Automated Revenue Services Limited fejn sahqet illi l-Artikolu 466 tal- Kap 12, u partikolarment il-proviso illi hemm fiha, jaghti d-dritt lis-socjeta ARMS Limited tadopera l-applikazzjoni taghha. Sahqet ukoll illi, filwaqt li ma kellhiex oggezzjoni illi Charmaine Pace Sari tiddahhal fil-kaz, huwa ir-rikorrent Godwin Pace Sari illi applika originalment ghas-servizz tad-dawl u ilma, li l-kont tieghu fl-ammont ta' €8,385.83 huwa dak dovut bhala kirjiet u imghax sas 27 ta' Mejju 2015. Sahqet, finalment, illi d-digriet tal-Qorti Civili imsemmi mir-rikrorent japplika biss 'inter partes' u ma japplikax ghas-socjeta ARMS Limited. Ra illi fid 19 ta' Ottubru 2015 il-partijiet qablu illi kellhom jingiebu l-provi unikament dwar l- eccezzjoni imqajjma mir-rikorrent illi l-Artikolu 466 tal-Kap 12 ma' japplikax ghas-socjeta ARMS Limited. Sema t-trattazzjoni tal-abbli difensuri tal-partijiet moghtija fis 26 ta' Novembru 2015 wara illi l- istess partijiet iddikjaraw illi ma kellhom ebda provi x'jippresentaw u li l-kwistjoni kienet purament kwistjoni legali. Ikkunsidrat Ir-rikorrenti, fl-eccezzjoni preliminari tieghu, jishaq illi l-azzjoni naxxenti mill-Artiklu 466 tal-Kap 12 tal-Ligijiet ta' Malta, ma hijiex azzjoni illi setghet tadopera s-socjeta ARMS Limtied. Huwa ghalhekk necessarju illi jigi ezaminat l-Artikolu 466 tal-Kap 12 ftit aktar fir-reqqa, partikolarment is-subartikolu (1) ta' l-istess artikolu, Dana jipprovdi illi Meta kap ta' dipartiment tal-gvern jew il-persuna vestita bir-rappreżentanza legali ta' korp magħqud stabbilit bil-liġi jew b'rappreżentanza legali ta' xi kumpannija jew korp ieħor li jkun hekk awtorizzat, bi jew taħt kull liġi, sabiex jiġbor kull ammont dovut lil dipartiment tal-gvern jew lil korp magħqud stabbilit bil-liġi, ikun irid jaġixxi sabiex jinġabar lura dejn dovut lil dipartiment tal-gvern jew lil xi uffiċċju amministrattiv tiegħu jew lil korp magħqud stabbilit bil-liġi, dwar kull servizz, provvista, penali, kera, ċens, piżijiet oħra fuq beni, kumpens għall-okkupazzjoni u jew għal dritt ta' xi liċenza jew dritt jew taxxa oħra dovuti, huwa jista' jagħmel dikjarazzjoni tiegħu maħlufa quddiem ir-reġistratur, imħallef jew maġistrat li fiha huwa għandu jiddikjara xi tkun ix- xorta tad-debitu u l-isem tad-debitur u jikkonferma li dak id-debitu jkun dovut: Iżda d-dispożizzjonijiet ta' dan l-artikolu għandhom ukoll japplikaw fir-rigward ta' ammonti dovuti għall-provdiment ta' ilma u elettriku u għall-kiri ta' meters relatati iżda ma għandhomx japplikaw meta qabel ma tingħata n-notifika meħtieġa taħt is- subartikolu (2), il-persuna li mingħandha l-ammont qed jiġi mitlub tkun avżat lir- rikorrent sew permezz ta' att ġudizzjarju jew permezz ta' ittra reġistrata li qiegħda tikkontesta l-metering, il-kalkolu jew l-ammont dovut fir-rigward ta' dak il-provdiment jew il-kiri ta' dak il-meter. Minn harsa akkurata tal-Ligi fuq imsemmija, jidher illi huma tlett kategoriji ta' persuni illi jistghu jadoperaw tali azzjoni: - kap ta' dipartiment tal-gvern, jew - persuna vestita bir-rappreżentanza legali ta' korp magħqud stabbilit bil-liġi, jew - persuna vestita bir-rappreżentanza legali ta' xi kumpannija jew korp ieħor li jkun hekk awtorizzat, bi jew taħt kull liġi, sabiex jiġbor kull ammont dovut lil dipartiment tal-gvern jew lil korp magħqud stabbilit bil-liġi Il-Ligi imbghad tikkontempla illi tali azzjoni tista ssir ghal gbir tas-segwenti: - kull servizz, - provvista, - penali, - kera, - ċens, - piżijiet oħra fuq beni, - kumpens għall-okkupazzjoni - dritt ta' xi liċenza - dritt jew taxxa oħra dovuti Il-Ligi tikkontempla dritt iehor illi jista jingabar, u dana fil-proviso fejn jinghad illi tali azzjoni tista tittiehed ukoll ghall "ammonti dovuti għall-provdiment ta' ilma u elettriku u għall-kiri ta' meters relatati". F'dan il-kaz, madanakollu, il-ligi tipprevedi li f'kaz illi kien hemm xi kontestazzjoni bil- miktub b'mod legali jew registrata da parte ta min minn qed jintalab il-hlas, liema kontestazzjoni issir qabel ma tali persuna tigi notifikata bl-azzjoni a tenur ta' l-Art 466, allura, f'dak il-kaz l- azzjoni a tenur ta' l-Art 466 ma tkunx possibbli. Ikkunsidrat Fil-kaz odjern, jirrizulta ampjament ippruvat illi s-socjeta Automated Revenue Management Services Limited hija kumpannija awtorizzata sabiex tigbor dak dovut lill korp stabbiliti bil-Ligi, ossija l-Enemalta Coropration u il-Water Servies Corporation, u ghalhekk hija possibbli ghall-istess socjeta tadopera l-azzjoni kkontemplata fl-Artikolu 466 tal-Kap 12 sabiex tigbor il-flejjes dovuti minn utenti ta' l-Enemalta Coropration u il-Water Services Coropration. Ir-rikorrent, da parte tieghu, ma ressaq ebda prova sabiex juri illi qabel ma gie notifikat bl-Ittra Ufficjali meritu tal-kaz odjern, huwa kkontesta l-kont b'xi mod, u ghalhekk is-socjeta ARMS Limited kellha kull dritt illi tadopera l-azzjoni naxxenti mill-Artikolu 466. Ghalhekk, l-eccezzjoni preliminari imqajjma mir-rikorrent ma hijiex wahda gustifikata. Konkluzjoni Il-Qorti, Wara illi rat illi l-partijiet qabblu illi tinghata sentenza preliminari fuq l-ewwel eccezzjoni illi kienet tghid li l-Artikolu 466 tal-Kap 12 tal-Ligijiet ta' Malta ma japplikax ghas-socjeta Automated Revenue Management Services Limited, Wara illi semghet it-trattazzjoni ta' l-abbli difensuri tal-partijiet, Wara illi rat il-Ligi Tghaddi biex taqta u tiddeciedi dina l-kwistjoni billi Tichad tali eccezzjoni preliminari u Tiddikjara illi s-socjeta Automated Revenue Management Services Limited ghandha dritt tadopera l-azzjoni naxxenti mill-Artikolu 466 tal-Kap 12 tal-Ligijiet ta' Malta biex tigbor ammonti dovuti għall-provdiment ta' ilma u elettriku u għall-kiri ta' meters relatati Deciza tali vertenza, il-Qorti tordna illi l-proceduri odjerni jitkomplew sabiex jigu decizi b'mod finali. Il-Qorti ser tiddeciedi dwar spejjez fl-ahhar tal-kawza.